## Melojan turvallisuusohje omatoimimelonnalle

1. Kaveri mukaan

Hätätilanteessa kaveri auttaa ja mahdollistaa nopean avun saamisen. Saa toki meloa yksinkin

1. Huomioi melontakykysi ja olosuhteet retkeä suunniteltasi

Koko retki ja varusteet suunnitellaan ja toteutetaan veden lämpötilan ja tuulen voimakkuuden mukaan. Tuulesta saa viime hetken ennusteen: <http://ilmatieteenlaitos.fi/merisaa-ja-itameri> ja veden lämpötilan näkee täältä http://www.foreca.fi/Finland/Porvoo/veneilysaa/veden\_lampotila/itameri tai <http://www.jarviwiki.fi/wiki/Pintaveden_l%C3%A4mp%C3%B6tila>. Seuraa sään kehittymistä myös retken aikana esim. merisääpalvelusta. Aloittelijan retkellä tuulen voimakkuus ei saa ylittää 6m/s. Kokeneita voivat meloa enimmillään 10m/s tuulessa.

Hahmotelle reittisi suojasta suojaan (saarelta saarelle) tai jopa rannan vierestä. Vältä veneväyliä ja avoimia ylityksiä. Ennustetun (tai vallitsevan) tuuleen tulisi työntää melojan kohti suojaa. Aamu- ja iltatyyntä kannattaa hyödyntää.

Vaatetus veden lämpötilan mukaan. Kerrospukeutuminen päälle tuulta ja vettä kestävää ja alle tarvittaessa villaista tai keinokuitua - ei puuvilla. Alle 8 C vedessä, jokaisella oltava korvia suojaava esim. neopreenihuppu. Kuivapukua suositellaan kun vesi on 15 asteista tai kylmempi. Suojaa pääsi viimalta ja auringolta ja silmät auringolta. Ota lämpimät varavaatteet mukaan vesitiiviisti pakattuna (koko asukokonaisuus).

1. Varaudu kaatumiseen retken minä hetkenä tahansa

Kaatuminen ei sinänsä ole vaarallista ja kaatumisia sattuu kokeneemmillekin. Kaaduttua tulee ensisijaisesti pyrkiä takaisin kajakkiin – aivan rannan vieressä rantaan.

Neopreeniaukkopeite ja joskus tavallinen pitää kaatujan kajakissa (jolloin osaava nousee pystyyn eskimolla). **Varmista että saat aukkopeitteen irti kaaduttuasi.** Erityisesti kuitukajakkien aukkojen reunat ovat niin syviä, että aukkopeite takertuu siihen hyvin lujasti. Tällöin aukkopeitteen irrottaminen vedessä on hyvin vaikeata. Kangasaukkopeitteet soveltuvat paremmin aloittelijoille.

Kaaduttua on tärkeätä säilyttää malttinsa. **Kajakista ei saa päästää otetta hetkeksikään**, koska tuuli vie helposti kajakin melojan tavoittamattomiin. Kaatuessaan levitä jalkasi ja lukitse itsesi kajakkiin. Sitten toisella kädellä tartu kansinaruun. Toisella kädellä työnnä aukkopeitteen silmukka itsestäsi poispäin ja irrota aukkopeite kajakista. Seuraavaksi jalat yhteen ja sukella pois kajakista. Huolehdi myös ettei mela karkaa.

**Harjoittele itsellesi ja melontaretkillesi sopiva pelastautuminen – kunnolla ja toistuvasti.**

1. Tee turvatarkastus aina ennen lähtöäsi ja ota tarvitsemasi pelastautumisvälineet mukaan

* Kajakki ja mela ovat sopivia ja ehjät
* Vesitiiviit laipiot tai kellukkeet edessä ja takana.
* Kansiluukut kiinni, kahvat ja kansinarut ehjät.
* Ohjaimet toimivat ja säädöt ovat sinulle sopivat.
* Mukana äyskäri tai toimiva pumppu. Melakelluke, jos melot yksin.
* Melontaliivit ja aukkopeitto ovat sopivat ja ehjät.
* Pidä aina meloessa melontaliivit päällä.
* Juomapullo ja energia (pientä syötävää)
* Kartta kajakin kannella ja vesitiiviisti pakattuna.

1. Kännykkä mukaan vesitiiviissä suojapussissa liiviin kiinnitettynä tai roikkumassa kaulassa

Puhelin mahdollistaa avun hälyttämisen. Älypuhelimiin voi ladata 112 sovelluksen <http://www.112.fi/hatanumero_112/tieda_sijaintisi>. Valitettavasti kosketusnäyttö ei toimi kastuneena tai neopreenisormikkailla. Näppäinpuhelimet ovat luotettavimpia. Opettele paikallistamaan itsesi merikortista. Apu löytää parhaiten perille sijaintikoordinaattien perusteella.

1. Älä anna riskien tai vaarojen kerttaantua

* Suunnittele melonta reittisi turvasta turvaan periaatteella.
* Korjaa puutteet ja viat heti seuraavassa turvapaikassa.
* Huolehdi juomisesta, syömisestä ja jaksamisesta. Älä melo väsyneenä.

**Turvallisuus lähteekin aina kunnioituksesta luontoa, olosuhteita ja muita vesillä liikkujia kohtaan. Tärkeintä on kyetä mitoittamaan omat haasteet henkilökohtaisen osaamisen, jaksamisen, olosuhteiden ja varustuksen mukaan.** Lisäksi tulee jättää turvamarginaalia odottamattomien tilanteiden varalle.

Opi Melomaan vihko:

http://eproof.fram.fi/flipbooks/409/1.